אוסקר אייזק

אוסקר אייזק הרננדז אסטרדה (בספרדית: Óscar Isaac Hernández Estrada; נולד ב-9 במרץ 1979) הוא שחקן קולנוע, טלוויזיה ותיאטרון אמריקאי יליד-גואטמלה. זוכה פרס גלובוס הזהב לשנת 2016 על תפקידו במיני סדרה של HBO; "דרוש גיבור".

ביוגרפיה
אוסקר אייזק הרננדז אסטרדה נולד בגואטמלה סיטי, בגואטמלה למשפחה אוונגליסטית-פרוטסטנטית. בנם של מריה אאוחניה אסטרדה ניקול, צרפתייה-גואטמלית, ואוסקר גונזלו הרננדז-קאנו, רופא בתחום הפולמונולוגיה ממוצא קובני. משפחתו עברה לארצות הברית כאשר היה בן חמישה חודשים ואייזק גדל במיאמי שבפלורידה. יש לו אחות גדולה, המדענית ניקול הרננדז האמר, ואח הצעיר ממנו, העיתונאי מייק הרננדז.

אייזק הוא בוגר החוג למשחק בבית הספר ג'וליארד. בשנת 2016, נכנס אייזק לרשימת 100 האנשים המשפיעים ביותר בעולם של מגזין טיים, ובשנת 2020 הניו יורק טיימס דירג אותו במקום ה-#14 ברשימת 25 השחקנים הגדולים של המאה ה-21.

 קריירה 
תפקידו הראשון בקולנוע היה בסרט בהפקתו של אייס קיוב "הכול אודות בנג'מין" משנת 2002.
התפרסם לראשונה בסרטה של קתרין הארדוויק "סיפור הולדת ישו" בתפקיד יוסף הקדוש.
ב-2008 הופיע בסרטו של רידלי סקוט "גוף השקרים" בתפקיד באסם, עוזרו של סוכן ה-CIA רוג'ר פאריס (לאונרדו דיקפריו).

בשנת 2009 זכה אייזק לביקורות אוהדות ובמספר פרסי קולנוע באוסטרליה על תפקידו בהפקתו של אנתוני לפאליה "מה קרה בבאליבו?", בה שיחק בתור נשיא מזרח טימור ז'וזה רמוס הורטה.
כמו כן הופיע בדרמה "אגורא" בתפקיד נציב מצרים פלביוס אורסטס, תלמידה וחברה הקרוב של היפאטיה (רייצ'ל וייס).
ב-2010 הופיע פעם נוספת עבור רידלי סקוט בדרמה התקופתית "רובין הוד", בתפקיד ג'ון, מלך אנגליה.

ב-2011 השתתף אייזק בסרט הפשע המוערך "דרייב" בתור העבריין המשוחרר מהכלא סטנדרד; בסרטו של זאק סניידר "סאקר פאנץ'" בתור האח בלו ג'ונס בבית החולים לחולי נפש; ובסרטה של מדונה "ווליס ואדוארד", בו שיחק בתור אווגני, שומר הביטחון הרוסי איתו מקיימת רומן עקרת הבית וואלי ווינתרופ (אבי קורניש).

בשנת 2013 כיכב בתור זמר הפולק לואין דייוויס בסרט הדרמה המוזיקלית של האחים כהן "בתוך לואין דיוויס", ועל תפקיד זה קיבל מועמדויות לפרס גלובוס הזהב לשחקן הטוב ביותר, לפרס אינדפנדנט ספיריט ולפרס סאטורן.

בשנת 2015 גילם את נייתן המלט בייטמן בסרט המדע הבדיוני "אקס מכינה".

בנוסף ב-2015, כיכב במיני-סדרה בת השישה פרקים של רשת HBO האמריקאית, "דרוש גיבור" שביים פול האגיס על פי תסריט של דייוויד סיימון. אייזק זכה לשבחי המבקרים על הופעתו בתור הפוליטיקאי ניק וואסיסקו, ואף זכה בפרס גלובוס הזהב ל"שחקן הטוב ביותר במיני-סדרה או סרט טלוויזיה" לשנת 2016.

בשלהי 2015, גילם את דמותו של פו דמרון בסרט השביעי בסאגת סרטי מלחמת הכוכבים והסרט הראשון בטרילוגיה השלישית של הסאגה "מלחמת הכוכבים - פרק 7: הכוח מתעורר" שביים ג'יי ג'יי אברהמס. אייזק שחזר את תפקידו זה בסרט "מלחמת הכוכבים - פרק 8: אחרוני הג'דיי" שביים ריאן ג'ונסון ויצא לאקרנים בשנת 2017, ובסרט "מלחמת הכוכבים - פרק 9: עלייתו של סקייווקר" שסוגר את טרילוגיית ההמשך של הסאגה; שוב בבימויו של אברהמס.

בשנת 2016 גילם את עין סבאח נור/אפוקליפס האנטגוניסט הראשי בסרט "אקס-מן: אפוקליפסה", הסרט התשיעי בסדרת סרטי אקס-מן מבית מארוול קומיקס, שביים בריאן סינגר. באותה שנה, הוא שיחק את התפקיד הראשי בדרמה ההיסטורית "ההבטחה" אודות רצח העם הארמני, לצדם של כריסטיאן בייל והשחקנית הקנדית שרלוט לה בון.

ביולי 2017, אייזק כיכב בתור הנסיך המלט בהפקה של אוף ברודוויי למחזה "המלט" מאת ויליאם שייקספיר. ההפקה, בבימויו של סם גולד, רצה עד ספטמבר 2017. הופעתו זכתה להערכה מצד המבקרים והקהל כאחד. באותה שנה, אייזק הופיע בקומדיה השחורה "סודות הפרברים" בבימויו של ג'ורג' קלוני ונכתב על ידי האחים כהן.

בשנת 2018 שיחק לצד נטלי פורטמן בסרט "העולם שאחרי: הכחדה", שם גילם את בעלה. הסרט, בבימויו של אלכס גרלנד, הוא שיתוף הפעולה השני של אייזק עם הבמאי, אחרי "אקס מכינה".

 אקטיביזם 
באוקטובר 2023, אייזק, יחד עם עוד קבוצה של 54 אמנים ואישים בתעשיית הבידור חתם על מכתב פתוח לנשיא ג'ו ביידן. המכתב קורא לנשיא ביידן לקרוא להפסקת אש בעזה ובישראל. המכתב הדגיש את הצורך בעצירת הסלמה מיידית והפסקת אש בעזה ובישראל ומזכיר שלמעלה מ-5,000 בני אדם נהרגו בשבוע וחצי האחרונים באזור. המכתב מדגיש את המשבר ההומניטרי בעזה, שם נטען כי אזלו לתושבים אספקה חיונית כמו מזון, מים, חשמל ותרופות, וקורא לשחרור בטוח של בני הערובה ולהקל על סיוע הומניטרי להגיע לנזקקים.

 פילמוגרפיה 
 קולנוע 
+שנהסרטתפקידהערות1998Illtownפול-בוי2002הכל אודות בנג'מיןפרנצ'סקו/פרנקו2004Lenny the Wonder Dogהבלש פרטמן2006חצי החיים של טימותי ברזיןשיבסיפור הולדת ישויוסף הקדוש2007החיים לנגד עינייהמרכוס2008צ'המתורגמןגוף השקריםבאסאם2009אגוראאורסטסBaliboז'וזה רמוס הורטה2010רובין הודג'ון, מלך אנגליה2011סאקר פאנץ'בלו ג'ונסווליס ואדוארדיבגני10 שניםריבסדרייבסטנדרד גבריאל2012For Greater Gloryויקטוריאנו רמירזRevenge for Jolly!ססילזהות גנובהתולדה מס' 3לא מוכנות לוותרמייקל פרי2013בתוך לואין דיוויסלואין דייוויסבסתר לורן לק'לייר2014שני פנים לינוארריידל קינרשנה קשוחה מאודאייבל מוראלס2015אקס מכינהנייתן המלט בייטמןMojaveג'ון "ג'ק" ג'קסוןמלחמת הכוכבים - פרק 7: הכוח מתעוררפו דמרון2016אקס-מן: אפוקליפסהעין סבאח נור/אפוקליפסההבטחהמיקאל בוגוסיאן2017סודות הפרבריםבאד קופרמלחמת הכוכבים - פרק 8: אחרוני הג'דייפו דמרון2018העולם שאחרי: הכחדהקייןמבצע פינאלהצבי מלחיןגם מפיקואן גוך: בשערי הנצחפול גוגןהחיים האלהויל דמפסיספיידרמן: ממד העכבישספיידרמן 2099דיבוב2019משולש הגבולותסנטיאגו 'פופ' גרסיהמשפחת אדמסגומז אדמסדיבובמלחמת הכוכבים - פרק 9: עלייתו של סקייווקרפו דמרון2021סופר הקלפים ויליאם טאלחוליתהדוכס לטו אטראידיסמשפחת אדמס 2גומז אדמסדיבוב 2022זהב של סופרים אנסלםגם מפיק בפועל 2023ספיידרמן: ברחבי ממדי העכבישמיגל אוהרה / ספיידרמן 2099דיבוב2025פרנקנשטייןויקטור פרנקנשטייןThe King of KingsישודיבובIn the Hand of Danteדנטה אליגיירי2026ספיידרמן: מעבר לממדי העכבישמיגל אוהרה / ספיידרמן 2099דיבובTBAFrancis and the Godfatherפרנסיס פורד קופולהFlesh of the GodsראולMetal Gear Solidסוליד סנייק

 טלוויזיה 
+שנהסדרהתפקידהערות2006חוק וסדר: כוונה פליליתרובי פולסוןפרק: "The Healer"2015דרוש גיבורניק וואסיסקומיני-סדרה; 6 פרקים2019–2018מלחמת הכוכבים: התנגדותפו דמרוןדיבוב; 4 פרקים2021תמונות מחיי נישואיןג'ונתןמיני-סדרה; 5 פרקים
גם מפיק בפועל

מועמד פרס אמי לבידור בפריים טיים לשחקן ראשי במיני סדרה או בסרט טלוויזיה  (2022)2022ניומן וודוורד: כוכבי הקולנוע האחרונים סידני פולאקדיבוב; 2 פרקיםמון נייטמארק ספקטור/מון נייטמיני-סדרה; 6 פרקים
גם מפיק בפועל2024מה אם...?מארק ספקטור/מון נייטדיבוב, הפרק "מה אם... הענק נלחם בנוקמים המכניים?"2025עצביםתפקיד מרכזי בעונה השנייה

 פרסים ומועמדויות 
שנהפרסקטגוריהעבודהתוצאה2009פרסי האקדמיה האוסטרלית לקולנוע וטלוויזיההשחקן הטוב ביותר בתפקיד משנהBalibo2012פרסי ה-ALMAשחקן קולנוע אהוב: תפקיד משנהFor Greater Glory2013פרסי גות'הםהשחקן הטוב ביותרבתוך לואין דיוויספרס איגוד המבקרים האמריקניפרסי אמפיירהשחקן החדש הטוב ביותרפרס גלובוס הזהבהשחקן הטוב ביותר - סרט קומדיה או מוזיקליפרס אינדפנדנט ספיריטהשחקן הראשי הטוב ביותרפרס סאטורןהשחקן הטוב ביותרפרס חוג מבקרי הקולנוע של ניו יורק2014פרס מועצת ביקורת הקולנוע האמריקניתהשחקן הטוב ביותר (תיקו עם מייקל קיטון)שנה קשוחה מאודפרסי גות'הם אינדיפנדנטהשחקן הטוב ביותר2016פרס גלובוס הזהבהשחקן הטוב ביותר - מיני סדרה או סרט טלוויזיהדרוש גיבורפרס סטלייטפרסי בחירת מבקרי הטלוויזיההשחקן הטוב ביותר בסרט/מיני סדרה2021פרסי גות'הםשחקן ראשי מצטייןסופר הקלפים2022פרס גלובוס הזהבהשחקן הטוב ביותר - מיני סדרה או סרט טלוויזיהתמונות מחיי נישואיןפרס גילדת שחקני המסךהופעה יוצאת מן הכלל של שחקן בסרט טלוויזיה או במיני סדרה

קישורים חיצוניים





הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זוכי פרס ACTAA: שחקן המשנה הטוב
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:אמריקאים ממוצא צרפתי
קטגוריה:בוגרי בית הספר ג'וליארד
קטגוריה:מהגרים מגואטמלה לארצות הברית
קטגוריה:אמריקאים שהופיעו ברשימת טיים 100
קטגוריה:מלחמת הכוכבים: שחקנים
קטגוריה:אמריקאים ממוצא קובני
קטגוריה:אמריקאים שנולדו ב-1979